hotchpotch/miracl-hf-unified huggingface dataset:
दस्तक (1996 फ़िल्म)
दस्तक 1996 में बनी हिन्दी भाषा की नाट्य फिल्म है। इसका निर्देशन महेश भट्ट ने किया और अपनी पहली फिल्म में सुष्मिता सेन प्रमुख भूमिका में हैं। सहायक कलाकर में मुकुल देव और खलनायक के किरदार में शरद कपूर हैं जिनकी भी ये पहली फिल्म रही। फिल्म तो बुरी तरह पिटी थी लेकिन इसका एक गीत "जादू भरी आँखों" लोकप्रिय रहा।
"दस्तक" मानसिक रूप से अस्थिर प्रतिभाशाली व्यक्ति (शरद कपूर) और मिस यूनिवर्स (सुष्मिता सेन) के लिए उसके जुनून की कहानी है। शरद का सुष्मिता के लिये जुनून इतना है कि वह उसे पाने के लिए उसके नजदीकी और प्रियजनों को मारना शुरू कर देता है। आखिरकार, वह सुष्मिता का अपहरण कर लेता है और उसे सेशेल्स में एक दूर पृथक द्वीप पर ले जाता है। वहाँ, वह उसके जीवन को दुखी करता है। सुष्मिता इस नरक से बाहर निकलने के लिए हर तरीके की कोशिश करती है। लेकिन आखिरकार, सब कुछ बिखर जाता है। सुष्मिता शरद को सुधारने की कोशिश करती है कि उसे शारीरिक और मानसिक दर्द (जो कि उसने अपने बचपन में सहे) को अन्य लोगों पर डालने के बजाय अपनी समस्याओं का सामना करना चाहिए। लेकिन शरद ने अपने तरीकों में संशोधन करने से इंकार कर दिया। अंत में, वह सुष्मिता को मारने की कोशिश करता है क्योंकि वह उससे प्यार नहीं करती। अंत में, सुष्मिता ने आत्मरक्षा में शरद को मार दिया। वह एक स्व-सहायता पुस्तक लिखती है और इसे शरद जैसे लोगों को समर्पित करती है।
दौड़ (1997 फ़िल्म)
दौड़ 1997 में बनी हिन्दी भाषा की फिल्म है।
घात (2000 फ़िल्म)
घात 2000 में बनी हिन्दी भाषा की फिल्म है।
महेश मांजरेकर
महेश मांजरेकर हिन्दी फ़िल्मों के एक अभिनेता हैं।
इन्दु शर्मा अंतर्राष्ट्रीय कथा सम्मान
यू के कथा सम्मान इंदु शर्मा मेमोरियल ट्रस्ट द्वारा दिया जाने वाला साहित्य सम्मान है। यह सम्मान १९९५ से प्रतिवर्ष कहानी संग्रह या उपन्यास की एक उत्कृष्ट कृति को दिया जाता है। उत्कृष्ट कृति का निर्णय एक निर्णायक मंडल करता है। इस सम्मान के निर्णय की प्रक्रिया में संस्था के भारतीय प्रतिनिधि सूरज प्रकाश करीब २५० साहित्य प्रेमियों, संपादकों एवं लेखकों को पत्र लिख कर उनसे संस्तुतियाँ मँगवाते हैं, एक सर्वसामान्य सूची बनती है, पुस्तकें ख़रीदी जाती हैं, उनकी छटनी होती है और अंत में १० से १२ किताबें रह जाती हैं जो निर्णायक मंडल को पढ़ने के लिये भेजी जाती हैं। निर्णायक मंडल के नाम सार्वजनिक नहीं किए जाते हैं।
इस पुरस्कार के अंतर्गत दिल्ली - लंदन - दिल्ली आने जाने का हवाई टिकट (एअर इंडिया द्वारा प्रायोजित) इंगलैंड के लिये वीसा शुल्क, एक स्मृति चिह्न, लंदन में एक सप्ताह तक रहने की सुविधा तथा लंदन के प्रमुख दर्शनीय स्थलों का भ्रमण आदि शामिल होता है। यह पुरस्कार साहित्यकार को लंदन में आयोजित एक भव्य समारोह में प्रदान किया जाता है।
इंदु शर्मा मेमोरियल ट्रस्ट
इंदु शर्मा मेमोरियल ट्रस्ट की स्थापना मई १९९५ में इन्दु शर्मा के असामयिक निधन के बाद उनके नाम पर की गई थी। इसका पंजीकरण मुंबई में हुआ और इसके न्यासी विश्वनाथ सचदेव, राहुल देव एवं नवीन निश्चल हैं। तेजेन्द्र शर्मा इसके सचिव हैं जो स्वर्गीय इंदु शर्मा के पति है। सूरज प्रकाश इसके भारतीय प्रतिनिधि हैं।
इस न्यास का उद्देश्य हिन्दी को अंतर्राष्ट्रीय स्तर पर प्रतिष्ठित करना है। इसके लिए संस्था द्वारा यूके कथा सम्मान दिया जाता है, स्थानीय गोष्ठियाँ की जाती हैं छात्रों को प्रोत्साहित किया जाता है तथा पुस्तकों का प्रकाशन व अनुवाद का काम किया जाता है।
व्यास सम्मान
व्यास सम्मान भारतीय साहित्य के लिए दिया जाने वाला ज्ञानपीठ पुरस्कार के बाद दूसरा सबसे बड़ा साहित्य-सम्मान साहित्य अकादमिक पुरस्कार है। इस पुरस्कार को १९९१ में के के बिड़ला फाउंडेशन ने प्रारंभ किया था। इस पुरस्कार में ४ लाख रुपए नकद प्रदान किए जाते हैं। १० वर्षों के भीतर प्रकाशित हिन्दी की कोई भी साहित्यिक कृति इस पुरस्कार की पात्र हो सकती है। अज्ञेय, कुंवर नारायण तथा केदार नाथ सिंह को भी इस पुरस्कार से अलंकृत किया जा चुका है।
विश्वनाथ सचदेव
विश्वनाथ सचदेव लेखक, वरिष्ठ स्तम्भकार और नवभारत टाइम्स के पूर्व संपादक हैं। इनका जन्म 2 फ़रवरी, 1942 को  साहीवाल में हुआ था। यह क्षेत्र अब पाकिस्तान का हिस्सा है। इन्होंने एम.ए. (अंग्रेज़ी साहित्य) तक की पढ़ाई राजस्थान विश्वविद्यालय, जयपुर से की थी। बी.जे. की डिग्री इन्होंने  नागपुर विश्वविद्यालय से प्राप्त की थी।
1962 में बीकानेर (राजस्थान) से प्रकाशित होनेवाली साहित्यिक पत्रिका `वातायन' के सम्पादन से पत्रकारिता की शुरुआत हुई थी। राजनीतिक-सामाजिक विषयों पर विभिन्न पत्र-पत्रिकाओं में लिखना भी प्रारम्भ हो गया था। शुरुआत शौक से हुई थी, अंतत: पत्रकारिता आजीविका भी बन गयी।
वर्ष 1967 में `टाइम्स ऑ़फ इंडिया' प्रकाशन समूह से जुड़ा. 1987 से `नवभारत टाइम्स' मुंबई, का सम्पादन। 2003 में सेवा-निवृत्ति। इस बीच वर्ष 1991 से 1995 तक `धर्मयुग' का भी सम्पादन।
2005 से `नवनीत' मासिक का सम्पादन।
हिंदी-अंग्रेज़ी विभिन्न पत्र-पत्रिकाओं में सामाजिक-राजनीतिक विषयों पर लेखन।
`मैं गवाही देता हूं' (काव्य-संकलन)
तटस्थता के विरुद्ध (लेख-संकलन)
मैं जो हूं (काव्य-संकलन)
सवालों के घेरे (लेख-संकलन)
आधी सदी का फ़ासला (लेख-संकलन)
1) साहित्यकार नेहरू
2) गांधी : पुनर्मूल्यांकन
3) हिंदी साहित्य का एक दशक
4) समता का दर्शन
5) विषमता
1) पटेल और भारतीय मुसलमान (डॉ. ऱफीक ज़करिया की पुस्तक का अंग्रेज़ी से हिंदी अनुवाद)
1) `मैं गवाही देता हूं' (काव्य-संकलन) भारत सरकार द्वारा पुरस्कृत
2) पत्रकारिता के क्षेत्र में की गयी सेवाओं के लिए मारवाड़ी सम्मेलन मुंबई द्वारा दुर्गाबाई सराफ पुरस्कार
3) श्रेष्ठ पत्रकारिता के लिए सहयोग पुरस्कार
4) साप्रदायिक सौहार्द के लेखन के लिए मौलाना अब्दुल कलाम आज़ाद सम्मान (1997)
5) आचार्य तुलसी सम्मान (2000)
6) परिवार पुरस्कार (2000)
7) श्रेष्ठ पत्रकारिता के लिए जायंट इंटरनेशनल सम्मान (2002)
8) सौहार्द सम्मान (उत्तर प्रदेश सरकार)
9) वरिष्ठ साहित्यकार सम्मान, राजस्थान साहित्य अकादमी
10) महाराष्ट्र राज्य हिंदी साहित्य अकादमी का सर्वोच्च सम्मान
11) पद्मभूषण झाबरमल्ल शर्मा पत्रकारिता सम्मान 2008
12)  माधवराव सप्रे राष्ट्रीय पत्रकारिता पुरस्कार 2013
रेडियो, टी.वी. पर पिछले 40 वर्ष से अनेक कार्यक्रम. दूरदर्शन पर `सच की परछाईं' एवं स्टार टी.वी. पर `अर्द्धशताब्दी' क़ाफी चर्चित रहे।
https://web.archive.org/web/20190403104238/http://vishwanathsachdev.blogspot.com/
गीतांजलिश्री
गीतांजलि श्री (जन्म 12 जून 1957) हिन्दी की जानी मानी कथाकार और उपन्यासकार हैं। उत्तर-प्रदेश के मैनपुरी नगर में जन्मी गीतांजलि की प्रारंभिक शिक्षा उत्तर प्रदेश के विभिन्न शहरों में हुई। बाद में उन्होंने दिल्ली के लेडी श्रीराम कॉलेज से स्नातक और जवाहरलाल नेहरू विश्‍वविद्यालय से इतिहास में एम.ए. किया। महाराज सयाजी राव विवि, वडोदरा से प्रेमचंद और उत्तर भारत के औपनिवेशिक शिक्षित वर्ग विषय पर शोध की उपाधि प्राप्त की। कुछ दिनों तक जामिया मिल्लिया इस्लामिया विवि में अध्यापन के बाद सूरत के सेंटर फॉर सोशल स्टडीज में पोस्ट-डॉ टरल रिसर्च के लिए गईं। वहीं रहते हुए उन्होंने कहानियाँ लिखनी शुरू कीं।
उनकी पहली कहानी बेलपत्र 1987 में हंस में प्रकाशित हुई थी। इसके बाद उनकी दो और कहानियाँ एक के बाद एक 'हंस` में छपीं। अब तक उनके पाँच उपन्यास - 'माई`,'हमारा शहर उस बरस`,'तिरोहित`,'खाली जगह', 'रेत-समाधि' प्रकाशित हो चुके हैं; और पाँच कहानी संग्रह - 'अनुगूंज`,'वैराग्य`,'मार्च, माँ और साकूरा', 'यहाँ हाथी रहते थे' और 'प्रतिनिधि कहानियां' प्रकाशित हो चुकी हैं। 'माई` उपन्यास का अंग्रेजी अनुवाद 'क्रॉसवर्ड अवार्ड` के लिए नामित अंतिम चार किताबों में शामिल था। 'खाली जगह' का अनुवाद अंग्रेजी, फ्रेंच और जर्मन भाषा में हो चुका है। अपने लेखन में वैचारिक रूप से स्पष्ट और प्रौढ़ अभिव्यिक्ति के जरिए उन्होंने एक विशिष्ट स्थान बनाया है।
इनका एक शोध ग्रंथ "बिटविन टू वर्ल्डस - एन इंटलैक्चुअल बायोग्राफी ऑफ़ प्रेमचंद" प्रकाशित है।
दिल्ली की हिंदी अकादमी ने उन्हें 2000-2001 के साहित्यकार सम्मान से अलंकृत किया है। 1994 में उन्हें अपने कहानी संग्रह "अनुगूँज" के लिए यू॰के॰ कथा सम्मान से सम्मानित किया गया। इनको इंदु शर्मा कथा सम्मान, द्विजदेव सम्मान के अलावा जापान फाउंडेशन, चार्ल्स वॉलेस ट्रस्ट, भारत सरकार के संस्कृति मंत्रालय और नॉन्त स्थित उच्च अध्ययन संस्थान की फ़ेलोशिप मिली है। ये स्कॉटलैंड, स्विट्ज़रलैंड और फ्रांस में राईटर इन रेज़िडेंसी भी रही हैं।
धीरेन्द्र अस्थाना
१९९६ में अपने कहानी संग्रह "उस रात की गंध" के लिए यू॰के॰ कथा सम्मान से सम्मानित हिन्दी लेखक
देवेन्द्र
१९९८ में अपने कहानी संग्रह "शहर कोतवाल की कविता" के लिए यू॰के॰ कथा सम्मान से सम्मानित हिन्दी लेखक
मनोज रूपड़ा
१९९९ में अपने कहानी संग्रह "दफ़न और अन्य कहानियाँ" के लिए यू॰के॰ कथा सम्मान से सम्मानित हिन्दी लेखक
मैं बोरिशाइल्ला
महुआ माझी का उपन्यास मैं बोरिशाइल्ला बांग्लादेश की मुक्ति-गाथा पर केंद्रित है। यह उपन्यास बहुत ही कम समय में खासा चर्चित हुआ है और इस कृति को सम्मानित भी किया गया है। इस उपन्यास के असामान्य शीर्षक के बारे में स्पष्टीकरण देती हुई वे, उपन्यास के प्राक्कथन में कहती हैं - “...जिस तरह बिहार के लोगों को बिहारी तथा भारत के लोगों को भारतीय कहा जाता है, उसी प्रकार बोरिशाल के लोगों को यहाँ की आंचलिक भाषा में बोरिशाइल्ला कहा जाता है। उपन्यास का मुख्य पात्र केष्टो, बोरिशाल का है। इसीलिए वह कह सकता है - मैं बोरिशाइल्ला।” इस उपन्यास में १९४८ से १९७१ तक के बांग्ला देश के ऐतिहासिक तथ्यों, पाकिस्तानी हुकूमत द्वारा बांग्लादेशी जनता पर किए अत्याचारों की घटनाओं तथा मुक्तिवाहिनी के संघर्ष गाथाओं को कथा सूत्र में पिरोया गया है। इस उपन्यास की रचना प्रक्रिया के विषय में वे कहती हैं कि बांग्लादेश के मुक्ति संग्राम को अपने पहले ही उपन्यास का विषय बनाने का कारण था कि मैं नई पीढ़ी के लिए उसे एक दृष्टांत के रूप में पेश करना चाहती थी कि आज बेशक पूरी दुनिया में सारी लड़ाइयाँ धर्म के नाम पर ही लड़ी जा रही हैं, लेकिन सच तो ये हैं कि सारा खेल सत्ता का है। ये लड़ाइयाँ अब बंद होनी चाहिये।
भाषा और शैली की दृष्टि से इस उपन्यास के अति साधारण व नीरस होने बात कही जाती है। आलोचकों का मानना है कि उपन्यास की भाषा अत्यंत साधारण है और समूचे उपन्यास में कहीं भी कोई भाषाई शिल्प दिखाई नहीं देता। कथन में प्रवाह नहीं है और उपन्यास घटना-प्रधान होते हुए भी आमतौर पर बोझिल-सा बना रहता है। जिसके कारण इसके कई खण्ड घोर अपठनीय ही बने रहते हैं। लेखिका ने शायद पाकिस्तानी सैनिकों तथा उर्दूभाषी नागरिकों द्वारा बांग्लाभाषियों पर किए गए अत्याचारों तथा मुक्तिवाहिनी के कार्यों के बहुत प्रामाणिक विवरण देने के लोभ में उपन्यास को बिखरा सा दिया है। घटना प्रधान कथानक में रहस्य का सर्वथा अभाव भी आगे पढ़ने की जिज्ञासा बनाए रखने में सहायक नहीं होता।
अत-तीन
सूरा अत-तीन ( , "अंजीर", "अंजीर वृक्ष") कुरान का 95वां सूरा है। इसमें 8 आयतें हैं।
यह सूरा, आरम्भ होता है अंजीर के नाम से, जो कि इस सूरा का नाम भी है। इसके साथ ही यह बता है जैतून, सिनाइ पर्वत के बारे में भी, साथ ही रक्षित नगर मक्का।
(1) अंजीर एवं जैतून पर विचार करें, (2) और सिनाई पर्वत, (3) और यह रक्षित भूमि!
क़ुरआन के अनुवादक मुहम्मद असद कहते हैं:
"अंजीर" और "जैतून" का प्रतीक है, इस संदर्भ में, ये भूमि जिसमें ये पेड़ प्रबल होते हैं: अर्थात्, भूमध्य सागर के पूर्वी भाग पर सीमावर्ती देश, विशेषकर फिलिस्तीन और सीरिया। जैसा कि इन भूमियों में था कि कुरान में वर्णित अधिकांश इब्राहीम पैगंबर रहते थे और उपदेश देते थे, इन दो प्रजातियों के पेड़ को उन ईश्वर से प्रेरित पुरुषों की लंबी पंक्ति द्वारा आवाज उठाई जाने वाली धार्मिक शिक्षाओं के लिए रूपक के रूप में लिया जा सकता है, जिसकी परिणति होती है। अंतिम यहूदी पैगंबर, यीशु का व्यक्ति। दूसरी ओर, "माउंट सिनाई" विशेष रूप से मूसा के धर्मत्याग पर जोर देता है, इससे पहले कि धार्मिक कानून वैध हो, और मुहम्मद के आगमन और यीशु के साथ-साथ उसके बंधन में बंधने के कारण मूसा के साथ-साथ मूसा के लिए प्रकट हुआ था। सिनाई रेगिस्तान का पहाड़। अंत में, "यह भूमि सुरक्षित" निस्संदेह इंगित करता है (जैसा कि 2: 126 से स्पष्ट है) मक्का, जहां मोहम्मद, अंतिम पैगंबर, पैदा हुए थे और उनकी दिव्य कॉल प्राप्त हुई थी।
[[कुरान] के [[ब्रह्मांड विज्ञान]] में कहा गया है कि [[अल्लाह]] ने मानव जाति को [[मिट्टी]] से बनाया है। यह सूरा न केवल यह सुझाता है, बल्कि यह कि अल्लाह ने मनुष्य के लिए जो साँचा इस्तेमाल किया वह "सबसे अच्छा" था। माटी की कमतरी ने मानवता को अल्लाह से अलग कर दिया है; क्योंकि मिट्टी [[अग्नि]] से भारी और अधिक ठोस है, जिससे [[जिन्न|जिन]] बना था, या [[प्रकाश]], जिससे [[मलाइका]] बनाये गए थे।
हालांकि, सभी मानवता को भगवान की कंपनी से पूर्ण रूप से हटाने की निंदा नहीं की जाती है। यह पैगाम जारी है कि "जो लोग विश्वास करते हैं और जो सही है उसे एक इनाम मिलेगा जो कभी नहीं कटेगा"। एक मानव जीवन, जब सिद्ध हो जाएगा, इस प्रकार अपनी मामूली उत्पत्ति से ऊपर उठ जाएगा, जिससे मानव स्थिति [[अंतिम दिन] पर गौरव प्राप्त है,। [[स्वर्ग]] या [[नर्क]] के लिए अल्लाह का निर्णय ही संभव है, क्या अल्लाह न्यायाधीश नहीं हैं?"[[श्रेणी:सूरा|अत-तीन]]
अल-इन्शिराह
सूरा अल-इन्शिराह ( , "सान्त्वना" या "आराम") कुरान का 94वां सूरा है। इसमें 8 आयतें हैं, तथा इसे मक्का में प्रकट किया गया था।
इस्लाम शाह सूरी
इस्लाम शाह सूरी सूर वंश का द्वितीय शासक था। उसका वास्तविक नाम जलाल खान था, एवं वह शेरशाह सूरी का पुत्र था। उसने सात वर्ष (1545–53) दिल्ली पर शासन किया। इस्लाम शाह सूरी के बारह वर्षीय पुत्र फिरोज़ शाह सूरी उसका उत्तराधिकारी था। परंतु गद्दी पर बैठने के कुछ ही दिन बाद शेर शाह के भतीजे मुहम्मद मुबरीज़ द्वारा उसको मौत के घाट उतार दिया गया, एवं मुबरीज़ ने मुहम्मद शाह आदिल के नाम से शासन किया।
सुलभ इन्टरनेशनल
सुलभ शौचालय एक सामाजिक-सेवा से जुडी स्वयंसेवी एवं लाभनिरपेक्ष संस्था है। यह संस्था पर्यावरण की स्वच्छता, अ-परम्परागत ऊर्जा, अपशिष्ट प्रबन्ध, सामाजिक सुधार एवं मानवाधिकार को बढावा देने के क्षेत्र में काम करती है। इस संस्था से लगभग ५०,००० स्वयंसेवक जुडे हुए हैं।
सुलभ इन्टरनेशनल की स्थापना डॉ बिन्देश्वर पाठक ने सन १९70 में की।
डॉ॰ पाठक ने 1974 में बिहार में सुलभ इण्टरनेशनल (जो मूलत: सुलभ शौचालय संस्थान के रूप में जाना जाता रहा है) के नाम से एक स्वयंसेवी और लाभ निरपेक्षी संस्था की आधारशिला रखी। इसमें अनेक समर्पित कार्यकर्त्ता थे। इस संस्था ने डॉ॰ पाठक के सुयोग्य नेतृत्व में कमाऊ शौचालयों को कम लागत वाले फ्लश शौचालयों अर्थात् ‘सुलभ शौचालयों’ में बदलने का एक क्रान्तिकारी अभियान शुरू किया। परम्परागत कमाऊ शौचालय पर्यावरण को प्रदूषित करते थे और दुर्गन्ध फैलाते थे। साथ ही, उन्हें साफ करने के लिए सफाईकर्मियों की आवश्यकता पड़ती थी। कम लागत वाले सुलभ शौचालय उपयोग की दृष्टि से व्यावहारिक हैं, स्वास्थ्यकर हैं और इन्हें साफ करने के लिए सफाईकर्मियों की आवश्यकता नहीं पड़ती है। इस प्रकार यह एक व्यवहार्य विकल्प है जो इसका उपयोग करनेवालों के साथ ही सफाईकर्मियों के लिए भी वरदान सिद्ध हुआ है।
सुलभ इण्टरनेशनल ने जनसाधारण की सुविधा के लिए व्यस्त और वाणिज्यिक क्षेत्रों में बहुत से सुलभ सामुदायिक परिसर भी स्थापित किए हैं ये लोगों को राहत पहुँचाने के साथ-साथ शहरों को प्रदूषण से बचाने में भी काफी हद तक सफल रहे हैं। अल्प अवधि में ही सुलभ इण्टरनेशनल सामाजिक परिवर्तन के उत्प्रेरक और अभिकर्ता के रूप में उभरकर सामने आया है जिसने लाखों कमाऊ शौचालयों को सुलभ शौचालय़ों में परिवर्तित किया है। साथ ही देश भर में सैकड़ों सुलभ सामुदायिक परिसर बनाए गए हैं। परिणाम स्वरूप हजारों सफाईकर्मियों मुक्त कराये जा चुके हैं। सुलभ इण्टरनेशनल ने मुक्त हुए सफाईकर्मियों को अलग-अलग व्यवसाय सिखाने का उत्तरदायित्व भी लिया है ताकि उन्हें बेकारी का सामना न करना पडे़ और वे अपने पैरों पर खड़े हो सकें।
सुलभ इंटरनेशनल ने राज्य और केन्द्र सरकारों, देश-विदेश से स्वयंसेवी संस्थाओं और नगरपालिकाओं तथा नगरनिगमों का ध्यान आकर्षित किया है।
अंबिकादत्त व्यास
अम्बिकादत्त व्यास (सन् १८५८ ई. -- १९०० ई. ) भारतेन्दु मण्डल के प्रसिद्ध कवि थे। वे ब्रजभाषा के कुशल और सरस कवि थे। इन्होंने कवित्त, सवैया की प्रचलित शैली में ब्रजभाषा में रचना की। भारतेन्दु हरिश्चन्द्र के समकालीन हिन्दी सेवियों में पंडित अंबिकादत्त व्यास बहुत प्रसिद्ध लेखक और कवि हैं।
कवि अम्बिकादत्त अपनी असाधारण विद्वत्ता तथा प्रतिभा के कारण समकालीन विद्वन्मण्डली में 'भारतभास्कर','साहित्याचार्य', 'व्यास' आदि उपाधियों से  भूषित थे इन्हें 19वीं सदी का बाणभट्ट माना जाता है। श्री व्यास जीवनपर्यन्त साहित्याराधना में लीन रहे। आधुनिक संस्कृत रचनाकारों में सर्वाधिक ख्यातिप्राप्त एवं अलौकिक प्रतिभासंपन्न साहित्याचार्य श्री अंबिकादत्त व्यास जी हैं।
अम्बिकादत्त व्यास का जन्म जयपुर में हुआ था। इनके पूर्वज भानपुर ग्राम (जयपुर राज्य) के निवासी थे किन्तु इनके पिता वाराणसी जाकर वहीं बस गए। आपने 'बिहारी विहार' में सक्षिप्त निज—वृतान्त स्वयं लिखा है। जिसके अनुसार राजस्थान में जयपुर से लगभग 22 मील पूर्व की ओर 'रावत जी का धूला' नामक अत्यन्त प्रसिद्ध गांव है। राजा मानसिंह के दूसरे पुत्र दुर्जन सिंह ने धूला को ही अपने राज्य की राजधानी बनाया। इसी वंश में आगे चलकर राजा दलोल सिंह हुए। इनके राज्य सभा पंडित श्री गोविंद रामजी थे। आप के प्रपौत्र पंडित राजारामजी के दो पुत्र थे — दुर्गादत्त देवीत्त। पण्डित अम्बिकादत्त व्यास के पिता का नाम दुर्गादत्त था। वे कभी जयपुर में रहते थे, कभी बनारस। व्यासजी का जन्म जयपुर में ही चैत्र शुक्ल अष्टमी संवत् 1915 (1858) में हुआ।
12 वर्ष की अवस्था में ‘काशी कवितावर्धिनी सभा’ ने 'सुकवि' की उपाधि से इन्हें सम्मानित किया था। व्यासजी, राजकीय संस्कृत महाविद्यालय पटना में अध्यापक थे, और उक्त पद पर जीवनपर्यन्त रहे।
बयालीस वर्ष की अवस्था में ही 'महाकवि' का सम्मान प्राप्त कर व्यासजी सोमवार, मार्ग शीर्ष त्रयोदशी, संवत् 1957 को अपने पीछे एक नवर्षीय पुत्र, एक कन्या और विधवा पत्नी को असहाय छोड़कर पच्चतत्व को प्राप्त हो गए।
इन्होंने हिन्दी और संस्कृत दोनों भाषाओं में समान अधिकार के साथ रचनाएं की हैं। इनके द्वारा प्रणीत ग्रथों की संख्या 75 है। व्यासजी ने छत्रपति शिवाजी के जीवन पर 'शिवराजविजयम्' नामक गद्यकाव्य की रचना की है, जो 'कादम्बरी' की शैली में रचित है। पंडित जितेन्द्रियाचार्य द्वारा संशोधित 'शिवराजविजयम्' की, 6 आवृत्तियां प्रकाशित हो चुकी हैं। इनका 'सामवतम्' नामक नाटक 19 वीं शती का श्रेष्ठ नाटक माना जाता है।
अंबिका प्रसाद बाजपेयी
अंबिका प्रसाद बाजपेयी का जन्म दिसम्बर मास में १८८० में कानपुर में हुआ। शिक्षा कानपुर में हुई। इन्होंने संस्कृत, उर्दू, अंग्रेजी तथा फारसी भाषाओं का अध्ययन किया। सन् १९०० ई. में आपने इंट्रेस परीक्षा पास की। कलकत्ता से प्रकाशित 'हिन्दी बंगवासी' तथा 'भारतमित्र' (१९११- १९१९) के आप संपादक रहे। १९२० से १९३० तक स्वतंत्र का संपादन किया। सन् १९०४ से १९१९ ई. तक व्याकरण का अध्ययन कर आपने 'हिन्दी कौमुदी' नामक पुस्तक लिखी। 'हिन्दी पर फारसी का प्रभाव' आपका प्रसिद्ध निबंध है। हिन्दी सेवा, संपादन कला तथा विद्वता से प्रभावित होकर 'हिन्दी साहित्य सम्मेलन' काशी ने आपको अपना सभापति बनाया। आप उत्तर प्रदेश विधान परिषद के मनोनीत सदस्य भी रहे।
वृन्द
वृन्द (1643-1723) हिन्दी के कवि थे। रीतिकालीन परम्परा के अन्तर्गत वृन्द का नाम आदर के साथ लिया जाता है। इनके नीति के दोहे बहुत प्रसिद्ध हैं।
अन्य प्राचीन कवियों की भाँति वृन्द का जीवन परिचय भी प्रमाणिक नहीं है। पं॰ रामनरेश त्रिपाठी इनका जन्म सन् 1643 में मथुरा (उ.प्र.) क्षेत्र के किसी गाँव का बताते हैं, जबकि डॉ॰ नगेन्द्र ने मेड़ता गाँव को इनका जन्म स्थान माना है। इनका पूरा नाम 'वृन्दावनदास' था। वृन्द जाति के सेवक अथवा भोजक थे। वृन्द के पूर्वज बीकानेर के रहने वाले थे परन्तु इनके पिता रूप जी जोधपुर के राज्यान्तर्गत मेड़ते में जा बसे थे। वहीं सन् 1643 में वृन्द का जन्म हुआ था। वृन्द की माता का नाम कौशल्या आर पत्नी का नाम नवरंगदे था। दस वर्ष की अवस्था में ये काशी आये और तारा जी नामक एक पंडित के पास रहकर वृन्द ने साहित्य, दर्शन आदि विविध विधयों का ज्ञान प्राप्त किया। काशी में इन्होंने व्याकरण, साहित्य, वेदान्त, गणित आदि का ज्ञान प्राप्त किया और काव्य रचना सीखी।
मुगल सम्राट औरंगजेब के यहाँ ये दरबारी कवि रहे। मेड़ते वापस आने पर जसवन्त सिंह के प्रयास से औरंगजेब के कृपापात्र नवाब मोहम्मद खाँ के माध्यम से वृन्द का प्रवेश शाही दरवार में हो गया़। दरबार में "पयोनिधि पर्यौ चाहे मिसिरी की पुतरी" नामक समस्या की पूर्ति करके इन्होंने औरंगजेब को प्रसन्न कर दिया। उसने वृन्द को अपने पौत्र अजी मुशशान का अध्यापक नियुक्त कर दिया। जब अजी मुशशान बंगाल का शाशक हुआ तो वृन्द उसके साथ चले गए। सन् 1707 में किशनगढ़ के राजा राजसिंह ने अजी मुशशान से वृन्द को माँग लिया। सन् 1723 में किशनगढ़ में ही वृन्द का देहावसान हो गया।
वृन्द की ग्यारह रचनाएँ प्राप्त हैं- समेत शिखर छंद, भाव पंचाशिका, शृंगार शिक्षा, पवन पचीसी, हितोपदेश सन्धि, वृन्द सतसई, वचनिका, सत्य स्वरूप, यमक सतसई, हितोपदेशाष्टक, भारत कथा, वृन्द ग्रन्थावली नाम से वृन्द की समस्त रचनाओं का एक संग्रह डॉ॰ जनार्दन राव चेले द्वारा संपादित होकर 1971 ई० में प्रकाश में आया है।
इनके लिखे दोहे “वृन्द विनोद सतसई” में संकलित हैं। वृन्द के “बारहमासा” में बारहों महीनों का सुन्दर वर्णन है। “भाव पंचासिका” में शृंगार के विभिन्न भावों के अनुसार सरस छंद लिखे हैं। “शृंगार शिक्षा” में नायिका भेद के आधार पर आभूषण और शृंगार के साथ नायिकाओं का चित्रण है। नयन पचीसी में नेत्रों के महत्व का चित्रण है। इस रचना में दोहा, सवैया और घनाक्षरी छन्दों का प्रयोग हुआ है। पवन पचीसी में ऋतु वर्णन है।
हिन्दी में वृन्द के समान सुन्दर दोहे बहुत कम कवियों ने लिखे हैं। उनके दोहों का प्रचार शहरों से लेकर गाँवों तक में है। पवन पचीसी में "षड्ऋतु वर्णन" के अन्तर्गत वृन्द ने पवन के वसंत, ग्रीष्म, वर्षा, शरद, हेमंत और शिशिर ऋतुओं के स्वरूप और प्रभाव का वर्णन किया है। वृन्द की रचनाएँ रीति परम्परा की हैं। उनकी “नयन पचीसी” युगीन परम्परा से जुड़ी कृति हैं। इसमे दोहा, सवैया और घनाक्षरी छंदों का प्रयोग हुआ है। इन छंदो का प्रभाव पाठकों पर पड़ता है। “यमक सतसई” मे विविध प्रं कार से यमक अलंकार का स्वरूप स्पष्ट किया गया हैं। इसके अन्तर्गत 715 छंद है।
वृन्द के नीति के दोहे जन साधारण में बहुत प्रसिद्ध हैं। इन दोहों में लोक-व्यवहार के अनेक अनुकरणीय सिद्धांत हैं। वृन्द कवि की रचनाएँ रीतिबद्ध परम्परा में महत्वपूर्ण स्थान रखती हैं। इन्होंने सरल, सरस और विदग्ध सभी प्रकार की काव्य रचनाएँ की हैं।
तार सप्तक
इसी क्रम में अज्ञेय ने दूसरा सप्तक तथा तीसरा सप्तक प्रकाशित किया। बाद में नामवर सिंह ने चौथा सप्तक भी प्रकाशित किया।
सौ दिन सास के (1980 फ़िल्म)
सौ दिन सास के 1980 में बनी हिन्दी भाषा की फ़िल्म है।
जज़बात (1980 फ़िल्म)
जज़बात 1980 में बनी हिन्दी भाषा की फ़िल्म है।
चन परदेसी (1980 फ़िल्म)
चन परदेसी 1980 में बनी हिन्दी भाषा की फ़िल्म है।
साजन मेरे मैं साजन की (1980 फ़िल्म)
साजन मेरे मैं साजन की 1980 में बनी हिन्दी भाषा की फ़िल्म है।
शारदा (1981 फ़िल्म)
शारदा 1981 में बनी हिन्दी भाषा की फ़िल्म है।
जीवन धारा (1982 फ़िल्म)
जीवन धारा 1982 में बनी हिन्दी भाषा की फ़िल्म है।
निकाह (1982 फ़िल्म)
निकाह () 1982 में बनी हिन्दी भाषा की फ़िल्म है। यह बी॰ आर॰ चोपड़ा द्वारा निर्मित और निर्देशित है। फिल्म में राज बब्बर, दीपक पाराशर और सलमा आग़ा ने अपनी बॉलीवुड फिल्म की पहली भूमिका निभाई। इस फिल्म में सहायक भूमिकाओं में असरानी और इफ़्तेख़ार भी थे। फिल्म का संगीत रवि ने तैयार किया था और यह बहुत बड़ा हिट था। इसे बॉक्स ऑफिस पर "ब्लॉकबस्टर" घोषित किया गया था।
हैदर (राज बब्बर) और नीलोफर (सलमा आग़ा) दोनों ओस्मानिया यूनिवर्सिटी में अपनी पढ़ाई करते रहते हैं। हैदर एक कवि बनना चाहते रहता है और नीलोफर से प्यार करने लगता है। उसे ये पता नहीं होता है कि नीलोफर की पहले ही वसीम के साथ सगाई हो चुकी है। जल्द ही नीलोफर और वसीम की शादी हो जाती है और वहीं हैदर एक मशहूर कवि और एक मैगज़ीन का संपादक बन जाता है।
शादी के बाद नीलोफर को पता चलता है कि वसीम को बस अपने काम से ही प्यार है और वो छोटी छोटी चीजों के लिए भी विमान में बैठ कर दूसरे शहर चले जाया करता है। हनीमून के दिन वसीम को एक बहुत बड़ा काम मिलता है और वो सारा का सारा वक्त काम करने में बिता देता है। इसके बाद भी कई बार वसीम उससे समय का वादा कर के वादा तोड़ देता है और नीलोफर को अकेला रोता हुआ छोड़ जाता है।
शादी के एक साल बाद उनके शादी की सालगिरह का वक्त भी आ जाता है। दोनों पार्टी का आयोजन करते हैं, लेकिन वसीम पार्टी में आ नहीं पाता है और सभी मेहमान नीलोफर से सवाल पे सवाल करते हैं, जिससे नीलोफर पार्टी छोड़ कर अपने कमरे में चले जाती है। वसीम के घर आने के बाद उन दोनों में जम कर बहस होती है और गुस्से में वसीम उसे तीन बार तलाक कह देता है।
नीलोफर को हैदर अपने मैगज़ीन में काम पर रख लेता है। इस दौरान उसे एहसास होता है कि हैदर अब भी उससे प्यार करता है। वसीम, जो गुस्से में नीलोफर को तलाक दे चुका है, वो दुबारा उससे शादी करना चाहते रहता है और इस कारण वो इमाम से मिलता है और इस मामले में सलाह मांगता है। इमाम उससे कहता है कि शरीया क़ानून के अनुसार उसे बताता है कि नीलोफर को इसके लिए किसी और से शादी करनी पड़ेगी, फिर तलाक लेने के बाद ही वो उससे फिर शादी कर सकता है।
इस दौरान हैदर अपनी दिल की बात नीलोफर को बता देता है। वे दोनों अपने माता-पिता की सहमति के बाद शादी कर लेते हैं। वसीम उसे एक पत्र लिखता है, जिसमें लिखा होता है कि वो हैदर को तलाक दे कर उससे फिर शादी कर ले। लेकिन वो पत्र नीलोफर के जगह हैदर पढ़ लेता है और उसे लगता है कि वसीम और नीलोफर एक दूसरे से अब भी प्यार करते हैं। वो वसीम को नीलोफर के पास लाता है और कहता है कि वो तलाक देने को तैयार है। लेकिन नीलोफर इससे इंकार कर देती है और कहती है सवाल करती है कि क्यों वे लोग उसके साथ एक महिला की तरह नहीं, बल्कि एक जायदाद की तरह बर्ताव कर रहे हैं? इसके बाद वो कहती है कि वो हैदर के साथ ही अपनी जिंदगी बिताना चाहती है। वसीम उन दोनों को शुभकामनायें देते हुए चला जाता है।
नौकर बीवी का (1983 फ़िल्म)
नौकर बीवी का एक भारतीय हिन्दी फ़िल्म है, जिसका निर्देशन राजकुमार कोहली ने किया है। इस फ़िल्म में धर्मेन्द्र, अनीता राज, रीना रॉय, विनोद मेहरा, राज बब्बर और ओम प्रकाश मुख्य किरदार में हैं।
अमर नाथ का परिवार बहुत अमीर होता है, फिर भी वह पुलिस अफसर बन जाता है। उसके बाद कुछ गुंडों को पकड़ कर हवालात में डाल देता है। उसके बाद उन गुंडों को कई वर्षों की सजा सुनाई जाती है। अपने पिता के मर्जी के खिलाफ हो कर वह शीला शर्मा से शादी कर लेता है। उसके मर्जी के बिना वो दोनों शादी कर लेते हैं, इस कारण वह दोनों को घर से बाहर कर देता है।
दोनों बाद में एक बच्ची को जन्म देते हैं, जिसका नाम ज्योति रखते हैं। वे दोनों उसकी शादी बचपन में ही दीपक से तय कर देते हैं। तभी एक अपराधी, जिसे अमर ने ही पकड़ा था, वह कैद से बाहर भागने में सफल हो जाता है और निकलने के बाद अमर और शीला का खून कर देता है। उन दोनों की बेटी को अब्दुल बचा लेता है और जागीरदार के पास ले जाता है। वह उसे अपने पास पालने के लिए रख लेता है।
कुछ वर्षों के बाद ज्योति और दीपक, दोनों बड़े हो जाते हैं। ज्योति अब अपने अमीर दादाजी के पास रहती है और दीपक के पिता की मृत्यु हो जाये रहती है। दोनों की शादी बचपन में तय की गई थी, इस कारण जब दीपक इस बारे में ज्योति से बोलता है तो ज्योति उसे बहुत उल्टा सीधा बोलती है और उसका मजाक उड़ाती है। इस कारण क्रोध में दीपक ने ज्योति के मित्र को थप्पड़ मार देता है और उसके बाद ज्योति उसे थप्पड़ मार देती है। दीपक इसके बाद उससे बदला लेना चाहता है और यह भी चाहता है कि वह माफी मांगे और शादी के लिए भी हाँ कह दे। लेकिन ज्योति पहले से ही एक अमीर लड़के, रमन से प्यार करते रहती है। इसके बाद दीपक एक प्रसिद्ध हिन्दी फ़िल्म अभिनेत्री संध्या से मिलता है, जो उससे प्यार करने लगती है।
आपस की बात (1982 फ़िल्म)
आपस की बात 1982 में बनी हिन्दी भाषा की फ़िल्म है।
भीगी पलकें (1982 फ़िल्म)
भीगी पलकें 1982 में बनी हिन्दी भाषा की फ़िल्म है।
अर्पण (1983 फ़िल्म)
अर्पण 1983 में बनी हिन्दी भाषा की फिल्म है। इसे जे ओम प्रकाश द्वारा निर्मित और निर्देशित किया गया। इसमें जितेन्द्र, रीना रॉय, परवीन बॉबी प्रमुख भूमिकाओं में हैं और संगीत लक्ष्मीकांत-प्यारेलाल द्वारा रचित है। फिल्म बॉक्स ऑफिस पर सफल रही थी।
अनिल (जितेन्द्र) और शोभा (रीना रॉय) प्यार में हैं और शादी करने वाले हैं। अनिल थोड़ी देर के लिए विदेश जाता है। वह एक साल बाद लौटता है और पाता है कि शोभा ने एक अमीर आदमी जेके (राजबब्बर) से विवाह किया है। वह इस बात से अनजान है कि शोभा ने अपनी बहन विनी के जीवन को बचाने के लिए ऐसा किया है। शादी से पहले विनी मां बनने वाली थी। विनी के जीवन को बचाने के लिए उसके पास एक ही रास्ता था कि वह जेके से शादी कर ले। केवल तभी वह विनी के प्यार, राकेश को छोड़ देगा। वह वास्तव में शोभा से शादी करना चाहता था क्योंकि वह उसे हर किसी के सामने शर्मिंदा करना चाहता था, जैसे उसने उसके कार्यालय के लोगों के सामने उसे शर्मिंदा किया था। इसलिए, शोभा, अनिल की मां को आश्वस्त करती हैं कि विनी को वह राकेश से शादी करने की अनुमति दे। लेकिन अनिल सोचता है कि उसने दौलत की वजह से जेके से विवाह किया है। अनिल उसे भूलने के लिए कहीं और घूमने निकल पड़ता है।
वहां, वह सोना (परवीन बॉबी) नाम की एक लड़की के साथ प्यार में पड़ जाता है। इस बीच, जेके हर समय शोभा के साथ बद्तमीजी करता रहता है। जब जेके को बाद में यह पता चलता है की ज्यादा शराब पीने के कारण वह मर सकता है, तो वह मरने से पहले शोभा के साथ अच्छा व्यवहार करता है और जल्द ही वे प्यार में पड़ जाते हैं। जेके की मौत के बाद अनिल की सोना से शादी हो जाती है। अनिल सोचता है कि यह शोभा की सज़ा है जेके मर गया। लेकिन फिर अनिल सच जान जाता है और उससे मिलता है। अनिल को पता चलता है की शोभा जेके के बच्चे के साथ गर्भवती है। एक दिन अनिल अस्पताल में उससे मिलता है लेकिन सोना उन्हें देख लेती है और वह उनके रिश्ते को गलत समझती है। कार दुर्घटना में पूरी तरह घायल होने के बाद उसे जल्द ही अस्पताल में भर्ती कराया जाता है। डॉक्टर कहता है कि वह ठीक है, लेकिन उसका अब बच्चा नहीं हो सकता। उस रात अनिल शोभा के बारे में अपनी मां और सोना को सच बताता है। अचानक शोभा आती है और वह सोना को अपना बच्चा दे देती है। वह कहती है कि यह उसकी सारी गलती थी कि सोना के बच्चा नहीं हो सकता। अनिल के घर आने से पहले शोभा जहर की एक बोतल पी लेती है। वह जल्द ही मर जाती है। इस फ़िल्म की शूटिंग कहां हुए हैं।।
अगर तुम ना होते
अगर तुम ना होते 1983 में बनी हिन्दी भाषा की फिल्म है। इसे लेख टंडन द्वारा निर्देशित किया गया और राजेश खन्ना, रेखा और राजबब्बर ने प्रमुख भूमिकाओं में अभिनय किया है। किशोर कुमार को शीर्षक गीत के लिये सर्वश्रेष्ठ पार्श्व गायन का फिल्मफेयर पुरस्कार प्राप्त हुआ था।
फोटोग्राफर राज बेदी (राजबब्बर) आकर्षक राधा (रेखा) से मिलता है, दोनों प्यार में पड़ जाते हैं, और शादी कर लेते हैं। शादी के कुछ समय बाद राज का एक्सीडेंट हो जाता है और वह अस्पताल में भर्ती होता है। वह ठीक हो जाता है, लेकिन उसके पैरों में कोई सनसनी नहीं होती है और उसे पहियाकुर्सी तक ही सीमित होना पड़ता है। उसके इलाज की लागत और नौकरी को गवाने के कारण, राधा को अमीर उद्योगपति अशोक मेहरा (राजेश खन्ना) की इकलौती बेटी की दाई की नौकरी लेनी पड़ती है। राज इस व्यवस्था से काफी खुश है और स्थानीय स्तर पर और बाद में विदेश में अपने इलाज के लिए तत्पर है। वह ये नहीं जानता कि अशोक की मृतक पत्नी राधा से मिलता जुलती थी, कि उसकी बेटी, मिनी सोचती है कि उसकी माँ आखिरकार घर लौट आई है; और यही मुख्य कारण है कि राधा को मेहरा और उसके सहयोगियों ने काम पर रखा था। क्या राधा अपने स्वयं के लिए एक प्यारी सी बेटी पाने के अलावा, अमीर श्रीमती मेहरा के रूप में आरामदायक जीवन जीना चाहेगी?
अच्छा बुरा (1983 फ़िल्म)
अच्छा बुरा १९८३ में बनी हिन्दी भाषा की फ़िल्म है।
अधर्म (1992 फ़िल्म)
अधर्म 1992 में बनी हिन्दी भाषा की फिल्म है।
विरोधी (1992 फ़िल्म)
विरोधी 1992 में बनी हिन्दी भाषा की फिल्म है।
मौत की सज़ा (1991 फ़िल्म)
मौत की सज़ा 1991 में बनी हिन्दी भाषा की फिल्म है।
खतरनाक (1990 फ़िल्म)
खतरनाक 1990 में बनी हिन्दी भाषा की फिल्म है।
बिल्लू बादशाह (1989 फ़िल्म)
बिल्लू बादशाह 1989 में बनी हिन्दी भाषा की फिल्म है।
क्लर्क (1989 फ़िल्म)
क्लर्क 1989 में बनी हिन्दी भाषा की फिल्म है।
नफ़रत की आँधी (1989 फ़िल्म)
नफ़रत की आँधी 1989 में बनी हिन्दी भाषा की फिल्म है।
घर घर की कहानी (1988 फ़िल्म)
घर घर की कहानी 1988 में बनी हिन्दी भाषा की फ़िल्म है।
इंसाफ की पुकार (1987 फ़िल्म)
इंसाफ की पुकार 1987 में बनी हिन्दी भाषा की फ़िल्म है।
दलपति (1991 फ़िल्म)
दलपति 1991 में बनी हिन्दी भाषा की फिल्म है।
गरीबों का दाता (1989 फ़िल्म)
गरीबों का दाता 1989 में बनी हिन्दी भाषा की फिल्म है।
दाँव पेंच (1989 फ़िल्म)
दाव पेच 1989 में बनी हिन्दी भाषा की फिल्म है।
मर मिटेंगे (1988 फ़िल्म)
मर मिटेंगे 1988 में बनी हिन्दी भाषा की फ़िल्म है।
मेरा हक (1986 फ़िल्म)
मेरा हक 1986 में बनी हिन्दी भाषा की फिल्म है।
हिरासत (1987 फ़िल्म)
हिरासत 1987 में बनी हिन्दी भाषा की फिल्म है।
प्यार किया है प्यार करेंगे (1986 फ़िल्म)
प्यार किया है प्यार करेंगे 1986 में बनी हिन्दी भाषा की फिल्म है।
एक और सिकन्दर (1986 फ़िल्म)
एक और सिकन्दर 1986 में बनी हिन्दी भाषा की फिल्म है।
इलज़ाम (1986 फ़िल्म)
इलज़ाम 1986 में बनी हिन्दी भाषा की फिल्म है।
कर्मयुद्ध (1985 फ़िल्म)
कर्मयुद्ध 1985 में बनी हिन्दी भाषा की फ़िल्म है।
जान की बाज़ी (1985 फ़िल्म)
जान की बाज़ी 1985 में बनी हिन्दी भाषा की फ़िल्म है।
मास्टर जी (1985 फ़िल्म)
मास्टर जी 1985 में बनी हिन्दी भाषा की फ़िल्म है।
लवर बॉय (1985 फ़िल्म)
लवर बॉय 1985 में बनी हिन्दी भाषा की फ़िल्म है।
सत्यमेव जयते (1985 फ़िल्म)
सत्यमेव जयते 1985 में बनी हिन्दी भाषा की फ़िल्म है।
अंदर बाहर (1984 फ़िल्म)
अंदर बाहर १९८४ में बनी हिन्दी भाषा की फ़िल्म है।
मैरीगोल्ड (2007 फ़िल्म)
मैरीगोल्ड 2007 में बनी हिन्दी भाषा की फिल्म है।
गॉड तुस्सी ग्रेट हो (2008 फ़िल्म)
गॉड तुस्सी ग्रेट हो 2008 में बनी हिन्दी भाषा की फिल्म है।
तथास्तु (2006 फ़िल्म)
तथास्तु 2006 में बनी हिन्दी भाषा की फिल्म है।
फैमिली: खून के रिश्ते (2006 फ़िल्म)
फैमिली: खून के रिश्ते 2006 में बनी हिन्दी भाषा की फिल्म है।
द हैंगमैन (2010 फ़िल्म)
द हैंगमैन 2010 में प्रदर्शित हिन्दी भाषा की फिल्म है। इस फ़िल्म को पहले 2005 में अंग्रेज़ी में प्रदर्शित करना तय किया गया था तथा बाद में 2007 में प्रदर्शन तिथि तय की गयी लेकिन दोनों ही प्रयास असफल रहे। इसे विश्वस्तर पर 5 फ़रवरी 2010 को प्रदर्शित किया गया।
पद्मश्री लालू प्रसाद यादव (2005 फ़िल्म)
पद्मश्री लालू प्रसाद यादव 2005 में बनी हिन्दी भाषा की फिल्म है। ह्ह्ह्ह्ह्ह्ह्फ्द्ग्६य्हुएतु
दोबारा (2004 फ़िल्म)
दोबारा 2004 में बनी हिन्दी भाषा की फिल्म है।
एक से बढ़कर एक (2004 फ़िल्म)
एक से बढ़कर एक 2004 में बनी हिन्दी भाषा की फिल्म है।
फंटूश (2003 फ़िल्म)
फंटूश 2003 में बनी हिन्दी भाषा की फिल्म है।
जिस्म
जिस्म 2003 में बनी हिन्दी भाषा की प्रेम-संबंधी थ्रिलर फिल्म है। यह अमित सक्सेना द्वारा निर्देशित, महेश भट्ट द्वारा लिखित और पूजा भट्ट और सुजीत कुमार सिंह द्वारा निर्मित है। इसमें बिपाशा बसु और जॉन अब्राहम ने अभिनय किया। जॉन ने इससे फिल्मी दुनिया में कदम रखा था। फिल्म का संगीत एम॰ एम॰ कीरावणी ने रचित किया था।
कबीर (जॉन अब्राहम) दुःखी, शराबी, बल्कि गरीब वकील है। सिद्धार्थ (विनय पाठक) एक पुलिस अफसर और विशाल (रणवीर शौरी) उसके बहुत अच्छे दोस्त हैं। उसके दोनों दोस्त उसे परेशानियों से दुर रखते हैं। एक दिन उसकी मुलाकात सोनिया खन्ना (बिपाशा बसु) से होती है, जो एक अमीर व्यापारी, रोहित खन्ना (गुलशन ग्रोवर) की बीवी है।
कबीर को सोनिया से प्यार हो जाता है। सोनिया भी उससे प्यार करने लगती है। वो सोनिया को तलाक लेने बोलता है तो वो कहती है कि उसके पति को ये पता चलेगा तो वो दोनों को मार देगा। सोनिया उसे अपने पति को मारने के लिये राजी करा लेती है। उसकी बहन प्रियंका, उसे चेतावनी देने की कोशिश करती है कि सोनिया केवल पैसे में दिलचस्पी रखती है और रोहित की पहली पत्नी को मार चुकी है। जैसे ही वो उसके पति को मार देता है, वैसे ही सारा शक उसके ऊपर आ जाता है। सिद्धार्थ, जिसे ये मामला सौंपा जाता है, दोस्ती और कर्तव्य के बीच फँस जाता है। बाद में कबीर को पता चलता है कि सोनिया सिर्फ पैसों के पीछे है।
इस बात को लेकर जब वो सोनिया से बहस करता है तो वो बताती है कि उसने कभी उससे प्यार नहीं किया। कबीर को अपनी गलती का एहसास होता है और वो पुलिस को सब कुछ बताकर अपने गुनाहों की सजा प्राप्त करने जाने वाला होता है कि सोनिया उसे गोली मार देती है। बाद में वो भी सोनिया को गोली मार देता है और अपने दोस्त, जो पुलिस अफसर है, को फोन कर बुला लेता है। अगले दिन की सुबह, सुर्य की किरण के निकलते साथ ही जख्म के कारण उसकी भी मौत हो जाती है।
जोड़ी क्या बनाई वाह वाह रामजी (2003 फ़िल्म)
जोड़ी क्या बनाई वाह वाह रामजी 2003 में बनी हिन्दी भाषा की फिल्म है।
बनाना ब्रदर्स (2003 फ़िल्म)
बनाना ब्रदर्स 2003 में बनी हिन्दी भाषा की फिल्म है।
पाप (2003 फ़िल्म)
पाप 2003 में बनी हिन्दी भाषा की फिल्म है।
परवाना (2003 फ़िल्म)
परवाना 2003 में बनी हिन्दी भाषा की फिल्म है।
खेल (2003 फ़िल्म)
खेल 2003 में बनी हिन्दी भाषा की फिल्म है।
लीला (2002 फ़िल्म)
लीला 2002 में बनी हिन्दी भाषा की फिल्म है।
हथियार (2002 फ़िल्म)
हथियार 2002 में बनी हिन्दी भाषा की फिल्म है।
ये मोहब्बत है (2002 फ़िल्म)
ये मोहब्बत है 2002 में बनी हिन्दी भाषा की फिल्म है।
दिल विल प्यार व्यार
दिल विल प्यार व्यार 2002 में बनी हिन्दी भाषा की नाट्य प्रेमकहानी फिल्म है। इसमें माधवन, जिमी शेरगिल और संजय सूरी की अगुआई में कई कलाकार शामिल हैं। यह फिल्म संगीतकार आर॰ डी॰ बर्मन के गीतों से प्रेरित थी और अक्टूबर 2002 में रिलीज होने पर इसे सकारात्मक समीक्षा मिली।
ये फिल्म चार अलग अलग प्रेम कहानियों पर है। पहली प्रेम कहानी देव (संजय सूरी) की है। उसकी पत्नी, पायल (दीपन्निता शर्मा) की हनीमून से आते समय मौत हो जाती है। उसके बाद देव मुंबई से पुणे में अपनी बहन के साथ चले जाता है। वहाँ उसकी मुलाक़ात गौरी (सोनाली कुलकर्णी) से होती है, जो मानसिक रूप से बीमार भाई, गौरव (राकेश बापट) के साथ रहती है। वे दोनों एक दूसरे से प्यार करने लगते हैं, पर उनके बीच साये की तरह उसके भाई की बीमारी रहती है। इसके बाद दूसरी प्रेम कहानी शुरू होती है और रचना को गौरव से प्यार हो जाता है।
तीसरी प्रेम कहानी घमंड, सम्मान और असुरक्षा से जुड़ा है, जिसमें विशाल (माधवन) और रक्षा (नम्रता शिरोडकर) शादी के बाद खुशी खुशी जिंदगी जीते रहते हैं। दोनों ही गायक बनना चाहते रहते हैं। रक्षा से ज्यादा विशाल गायक बनने की चाहत रखता है, पर रक्षा गायब बनने में सफल हो जाती है। इसके बाद एक की सफलता और दूसरे की नाकामी उनके शादी के बीच आने लगती है।
चौथी प्रेम कहानी ऋतिक (जिमी शेरगिल) और जोजो (ऋशिता भट) की है। ऋतिक एक बहुत ही अमीर परिवार से होता है। दोनों परिवार उन दोनों की शादी कराना चाहते रहते हैं, पर जोजो शादी से मना कर देती है और कहती है कि जब तक ऋतिक को नौकरी नहीं मिल जाती और वो अपने पिता के मदद के बिना घर चलाने लायक नहीं हो जाता, तब तक वो शादी नहीं करेगी।
ये ज़िन्दगी का सफर
ये ज़िन्दगी का सफर 2001 में बनी हिन्दी भाषा की फिल्म है। यह तनुजा चन्द्रा द्वारा निर्देशित और मुकेश भट्ट द्वारा निर्मित है। रिलीज होने पर, यह बॉक्स ऑफिस पर बुरी तरह विफल रही थी।
20 वर्षीय सरेना (अमीषा पटेल) दुनिया पूरी तरह से पूरी है - उसके उद्योगपति पिता विवेक दीवान (गुलशन ग्रोवर) के साथ उसका प्यारा रिश्ता है और पॉप गायिका के रूप में वो लोकप्रियता पाने के कगार पर है। जय भारद्वाज (जिमी शेरगिल) की दुनिया इसकी उलट है। निकट-दिवालिया हिन्दी अखबार "आधार टाइम्स" के संघर्षरत संपादक के रूप में, वह एक दिन मूल्यवान नरीमन पॉइंट में एक कार्यालय बनाने का सपना देखता है। वह एक सनसनीखेज कहानी की खोज में है जो उसे वहाँ ले जाएगी।
नगरपालिका क्लर्क गणपत के माध्यम से, जय इस रहस्य का पता लगाता है कि पॉप स्टार सरेना उद्योगपति विवेक दीवान की असली बेटी नहीं हैं, जिन्होंने यह सुनिश्चित करने के लिए बड़ी पीड़ा ली थी कि किसी को पता ना लगे कि उसे अपनाया गया था। जय को पता चलता है कि यह वह कहानी हो सकती है जिसे वह ढूंढ रहा था और आगे बढ़ता है और इसे प्रकाशित करता है। इस प्रकार वह विवेक दीवान के क्रोध को जन्म देता है। यहाँ तक ​​कि अखबार के मालिक दादा (राजपाल यादव) जय से परेशान है और सच्चाई को सुलझाने के उसके विचार को अस्वीकार करते हैं। एक क्रोधित विवेक दीवान पाँच करोड़ रुपये के लिए मानहानि नोटिस भेजकर अखबार के खिलाफ कानूनी कार्रवाई करता है और वह किसी और जानकारी को लीक होने पर दबाने की भी कोशिश करता है। हालांकि, सरेना ने अपने पिता की चिंता पर ध्यान दिया और उनसे सवाल किया। उन्होंने स्वीकारा कि जय ने सच लिखा था। अपने पिता के विरोध को नजरअंदाज करते हुए, सरेना अपनी असली मां की तलाश में जाती है। हर स्तर पर, उनके मिशन में उसका साथी जय है, जो कानूनी नोटिस वापस लेने के लिए मुम्बई से ऊटी की यात्रा के माध्यम से उसका अनुसरण करता है।
अपनी खोज में कोई रास्ता नहीं होने के कारण, सरेना जय की मदद लेती है, जो अपने जाने-माने तरीकों से प्रेरित हैं। जैसा कि सरेना अपनी पहचान के पीछे सच्चाई की विनाशकारी परत दर परत की खोज करती है, वह जय के भी जीवन के बारे में कई चीजें जान जाती है। यात्रा में, वे प्यार में पड़ते हैं। जब सरेना अपनी मां नम्रता (नफ़ीसा अली) से मिलती है, तो वह खुश होती है, लेकिन उसकी मां प्रसन्न नहीं होती है। उन्होंने सरेना को यह कहते हुए खारिज कर दिया कि उनकी बेटी नहीं है। यह पता चला है कि एक पुलिस अधिकारी द्वारा सरेना की मां के साथ बलात्कार किया गया था और सरेना उस विनाशकारी घटना की उत्पाद थी। सच्चाई से भयभीत, सरेना ने जय के साथ अपनी मां पर किए गए अन्याय को ठीक करने के लिए टीम बनाई। सभी ठीक से समाप्त होता है, क्योंकि सरेना की मां मुम्बई में अपने बलात्कारी पुलिस अधिकारी के खिलाफ गवाही देने के लिए आती है। वह न्याय पाने में सक्षम होती है और पुलिस अधिकारी, जो पुलिस आयुक्त प्रशांत मारवा (एहसान खान) है, गिरफ्तार हो जाता है। वह सुनवाई के दौरान अदालत में हंगामा करता है और न्यायाधीश को चुनौती देते हुए लिए बाहर निकलता है, जो 10 दिनों तक उसे पुलिस रिमांड में रखने का आदेश देता है। अदालत के कमरे के बाहर, अपमान सहन करने में असमर्थ प्रशांत खुद को गोली मार लेता है। सरेना की मां ऊटी लौटती है, जबकि सरेना और जय शादी करते हैं और जय नरीमन पॉइंट में अपना कार्यालय खोलने का अपना सपना पूरा करने में कामयाब होता है।
शिकार (2000 फ़िल्म)
शिकार 2000 में बनी हिन्दी भाषा की फिल्म है।
गोविन्द नामदेव
गोविन्द नामदेव हिन्दी फ़िल्मों और टेलिविजन के एक अभिनेता हैं।
आजा मेरी जान (1993 फ़िल्म)
आजा मेरी जान 1993 में बनी हिन्दी भाषा की फिल्म है।
इम्तिहान
इम्तिहान 1994 की हैरी बवेजा द्वारा निर्देशित हिन्दी भाषा की एक्शन प्रेमकहानी फ़िल्म है। मुख्य भूमिका में सनी देओल, सैफ अली खान और रवीना टंडन हैं। इसका संगीत लोकप्रिय रहा था।  विकी (सैफ अली खान) एक लोकप्रिय गायक हैं, जो प्रीती (रवीना टंडन) से प्यार करता है। वह उसके पिता से शादी करने की अनुमति मांगता है, जो तुरंत उसे मंजूरी दे देते हैं। प्रीती शादी करने के लिए अनिच्छुक है लेकिन अपने पिता के कहने पर मान जाती है। जल्द ही, उसके पिता बीमार पड़ते हैं, और वह वादा करती है कि वह विकी को अपने पिछले जीवन के बारे में नहीं बताएगी।
कुछ साल पहले, प्रीती अपने पिता की इच्छाओं के खिलाफ राजा (सनी देओल) से प्यार और शादी कर चुकी थीं। हालांकि दोनों एक साथ बहुत खुश थे, फिर जब वे दुर्घटना में गायब हो जाता है तो वे अलग हो गए। प्रीती अपने पिता के घर लौट आई, जहां उसने देखा कि वह गर्भवती थी। उसने बेटी को जन्म दिया; हालांकि, उसके पिता ने बच्चे को अनाथालय में भेजा।
विकी से शादी करने के बाद, प्रीती उसके साथ काफी खुश हैं। वह अनाथालय में अपनी बेटी, पिंकी से मिलती है, और कानूनी रूप से उसे अपनाने का फैसला करती है। विकी, जो पिंकी से प्रीती के रिश्ते के बारे में नहीं जानता है, गोद लेने का विरोध करता है क्योंकि वह किसी दिन खुद अपने बच्चे करना चाहता है।
हैरी बवेजा
हैरी बवेजा हिन्दी फ़िल्मों के एक निर्देशक हैं।
प्रेम (फ़िल्म)
प्रेम 1995 में बनी हिन्दी भाषा की नाट्य प्रेमकहानी फ़िल्म है। इसका निर्देशन सतीश कौशिक ने किया और मुख्य भूमिकाओं में संजय कपूर और तबु हैं। ये दोनों की पहली फिल्म होने वाली थी लेकिन ये कई साल खिंच गई। फिर भी ये संजय की पहली फिल्म रही लेकिन तबु की पहली फ़िल्म "पहला पहला प्यार" तो 1994 में ही जारी हो गई। इसका निर्देशन पहले शेखर कपूर कर रहे थे परंतु उनके छोड़कर जाने पर सतीश कौशिक ने फिल्म पूरी की।
ये फिल्म में तबु और संजय कपूर दो किरदार निभाते हैं और पुनर्जन्म पर इसकी कहानी केन्द्रित है।
संजय वर्मा एक योग्य युवा व्यक्ति है, जिसने शांतनु के रूप में पिछले जीवन की विभ्रांति आती रहती हैं। वह एक छोटे से गाँव की यात्रा करता है और सोनिया वर्मा से मिलता है। उसे वो अपनी यादें में लच्छी नाम की लड़की जैसी लगती है। वो आश्वस्त होता है कि वे पिछले जीवन में प्रेमी थे। वह सोनिया को लुभाने का व्यर्थ प्रयास करता है, जिसकी विक्रम मालोचा से शादी तय है और सगाई पहली ही हो चुकी है।
दीवाने
दीवाने 2000 में बनी हिन्दी भाषा की नाट्य प्रेमकहानी फ़िल्म है। इसका निर्देशन हैरी बवेजा ने किया और इसमें दोहरी भूमिकाओं में अजय देवगन, उर्मिला मातोंडकर और महिमा चौधरी प्रमुख कलाकार है।
विशाल (अजय देवगन), एक बहुत मेहनती अधिकारी है जो अपने परिवार की देखभाल करता है। वह सपना (उर्मिला मातोंडकर) से प्यार करता है। उसके चाचा लेखराज (परेश रावल), विशाल को मारने की कोशिश कर रहे हैं क्योंकि वह खुद अपराधी हैं जिसका विशाल पर्दाफाश करने की कोशिश कर रहा है। लेकिन वह यह नहीं जानता कि उसके चाचा अपराधी हैं और उनका बहुत सम्मान करता है। फिर एक डकैती होती है और अरुण (अजय देवगन) डाकू होता है जो विशाल का हमशक्ल होता है। बाद में जब विशाल कमिश्नर (शिवाजी साटम) को अरुण और उसका हमशक्ल होने के बारे में बता रहा था, तब उसे लेखराज के बेटे ने गोली मार दी। फिर विशाल कोमा में चला जाता है और कमिश्नर अरुण के साथ एक योजना बनाता है। वह उसे दुनिया की नजरों में विशाल की तरह पेश करते हैं ताकि अपराधियों को विशाल का डर रहे।
जब कमिश्नर अरुण के साथ बात कर रहे थे, तो सपना आती है और आयुक्त अरुण से छुपने को कहता है। जब सपना आती है तो अरुण को पहली नजर में ही उससे प्यार हो जाता है। तब कमिश्नर विशाल के परिवार को बताते हैं कि अरुण विशाल है। अरुण के दो दोस्त, पूजा (महिमा चौधरी) (जो अरुण से प्यार करती है लेकिन अरुण उसे प्यार नहीं करता), और ओके (जॉनी लीवर) हैं। पूजा रोती है और अदम्य ढंग से कमिश्नर से कहती है कि उसे अरुण का ठिकाना बताए। समय बीतता है और विशाल कोमा से वापस आ जाता है। सपना हैरान हो जाती है और अरुण से नफरत करने लगती है क्योंकि वह विशाल नहीं है और उसने उसे नहीं बताया था। फिर जैसे-जैसे समय बीतता है, अरुण वापस आता रहता है क्योंकि विशाल को अपराधियों और सपना पर ध्यान केन्द्रित करने की आवश्यकता होती है इसलिए वह अरुण को सपना की देखभाल करने के लिए कहता है। सपना फिर अरुण से प्यार करने लगती है। तब पूजा को पता चलता है कि अरुण सपना से प्यार करता है और पूजा का दिल टूट जाता है। सपना अरुण के पास आती है और उससे पूछती है कि उसे क्या करना चाहिए। वह उसे बताता है कि वह उसके लायक नहीं है लेकिन है। विशाल और सपना की शादी की व्यवस्था होती है और कमिश्नर को पता चला कि विशाल का चाचा वही है जो शहर को आतंकित कर रहा है। फिर चाचा ने विशाल को गोली मारने की कोशिश में अरुण को गोली मार दी। उसके चाचा और उसके बेटे को गिरफ्तार कर लिया जाता है और अरुण बच जाता है। जैसे ही वह जा रहा होता है, उसे विशाल ने रोका और बताया कि वह सपना के बिना क्यों जा रहा है। तब विशाल ने अरुण और सपना को एकजुट किया। अंत में, विशाल अपने रास्ते चला जाता है, और ऐसा पूजा भी करती है।
बाग़ी (2000 फ़िल्म)
बाग़ी 2000 में बनी हिन्दी भाषा की फिल्म है।
शिकारी (2000 फ़िल्म)
शिकारी 2000 की एन चन्द्रा द्वारा निर्देशित हिन्दी भाषा की थ्रिलर फिल्म है। इसमें गोविन्दा, करिश्मा कपूर, तबु, किरण कुमार, जॉनी लीवर, सुषमा सेठ, श्वेता मेनन और निर्मल पांडे मुख्य कलाकार हैं। गोविन्दा ने नकारात्मक भूमिका निभाई।
वीरेंद्र (निर्मल पांडे) दक्षिण अफ्रीका के केप टाउन में एक व्यापारिक टाइकून है। उसकी बहन राजेश्वरी (करिश्मा कपूर), पत्नी सुमन (तबु) और उसकी मां उसके एकमात्र रिश्तेदार हैं। वीरेंद्र का वैवाहिक जीवन विवाद में है, क्योंकि सुमन के साथ कभी भी कोई संबंध नहीं रहा है। एक दिन, वीरेंद्र महेंद्र प्रताप सिंह (गोविन्दा) के रूप में व्यापारिक दुनिया में उसका प्रतिद्वंद्वी आ जाता है। महेंद्र एक भारतीय मसाला टाइकून है जो दक्षिण अफ्रीका में अपने व्यापार का विस्तार करना चाहता है।
वीरेंद्र शुरुआत में महेंद्र की विस्तार योजनाओं से सतर्क रहता है, लेकिन बाद में उसके प्रवेश को वो अपने व्यवसाय का विस्तार करने के लिए एक उपकरण के रूप में देखता है। वीरेंद्र से अनजान, महेंद्र वास्तव में ओम श्रीवास्तव नामक एक छिपा हुआ व्यक्ति हैं। टाइकून बनने में ओम का बड़ा एजेंडा है। महेंद्र और वीरेन्द्र ने एक सौदा किया, जिस पर वीरेंद्र को जश्न मनाने के लिए जंगल में एक घर में आमंत्रित किया जाता है।
आया तूफान (1999 फ़िल्म)
आया तूफान 1999 में बनी हिन्दी भाषा की फिल्म है।
सौतेला (1999 फ़िल्म)
सौतेला 1999 में बनी हिन्दी भाषा की फिल्म है।
उस्तादों के उस्ताद (1998 फ़िल्म)
उस्तादों के उस्ताद 1998 में बनी हिन्दी भाषा की फिल्म है।
कच्चे धागे (1999 फ़िल्म)
कच्चे धागे वर्ष 1999 की हिन्दी भाषा की एक्शन रोमांचकारी फिल्म हैं, जिसे मिलन लुथरिया ने निर्देशित किया है और अभिनय-भूमिका में अजय देवगन, सैफ अली खान और मनीषा कोइराला शामिल है। फिल्म की कहानी अनुसार, अजय एक तस्कर की भूमिका में हैं, जो राजस्थान-पाकिस्तान की सीमा पर सामानों को लाता-जाता है। फिल्म का फिल्मांकन राजस्थान के मरुस्थल क्षेत्रों और स्विट्जरलैंड में हुई हैं। फिल्म की प्रदर्शनी 10 फरवरी 1999 मुंबई में हुई।
हाँलाकि इसी नाम की फिल्म, 'कच्चे धागे' सत्तर के दशक 1973 में भी रिलिज हुई थी। राज खोसला फिल्म निर्देशक थे और अभिनय में विनोद खन्ना, मौसमी चटर्जी और कबीर बेदी शामिल थे। फिर भी फिल्म में जैकी चैन की अभिनीत 1987 की फिल्म 'आर्माॅर ऑफ गाॅड' से समानताएं पाई गई।
आफताब (अजय देवगन) और धनंजय (सैफ अली खान) दो सौतेले भाई हैं जो संयोगवश पहली बार मिलते हैं। जिनमें दोनों के अपने-अपने निजी स्वार्थ है; आफताब, राजस्थान-पाकिस्तान की सीमा पर छोटी-मोटी तस्करी करने में माहिर है तो धनंजय शहर में काॅर्पेरेट संस्कृति की आलिशान जीवन बिताता हैं। आफताब अपनी प्रेमिका रुख़साना (मनीषा कोईराला) के साथ जीवन बिताना चाहता है, लेकिन रुख़साना का परिवार उसके अवैध धंधे में लिप्त होने के कारण यह संबंध नामंजूर करते हैं। धनंजय अपनी गर्लफ्रैंड रागिनी (नम्रता शिरोडकर के साथ डेटिंग करता हैं लेकिन अपने पिता की मौत के बाद उसके लिए नई परेशानी लाती हैं। जब दोनों भाईयों का सामना पहली बार होता हैं तो एक-दूसरें के व्यवहार और जीवनशैली में असमानता देख दोनों में तकरार हो जाती हैं।
एक रात, आफताब को एक माल लदे ट्रक को चोरी करने के लिए कुछ संदिग्ध लोग मजबूर करते हैं और जल्द ही आफताब से धनंजय को फंसाने को जबरन बाध्य किया जाता हैं, लेकिन कई लोगों के बनाए षड्यंत्रों में दोनों पर देशद्रोह और हत्या जैसे संगीन आरोप लगते हैं, और फिर दोनों को साथ में हथकड़ी लगाए सीमा सुरक्षाकर्मियों, सीबीआई और सीमावर्ती माफियाओं से खुद की uजान बचाने के लिए फरार होना पड़ता हैं। उन्हें कभी अपने पैरों, मोटरसाइकल, कार, चोरी की ट्रक और मालगाड़ी पर भागना पड़ता हैं, जिसमें आफताब स्टाफ वाली बोगी को मालगाड़ी से अलग करने का भी जोखिम उठाना पड़ता हैं। दोनों अपनी भिन्न परिस्थितियों से छुड़ाने के लिए एक साथ ना चाहते हुए भी भागना पड़ता हैं। अंततः अपनी शुरुआती असमानता की चिढ़ को साथ मुश्किलें झेलते हुए एक-दूसरे को समझने लगते हैं और एक-दूसरे की मदद करते हुए अपने ऊपर लगे आरोपों को मिटाकर खुद को बेगुनाह साबित करते हैं।
फिल्म का चरम दृश्य कुलधारा नाम के जनहीन गांव में शुट किया गया है, जहां कभी ब्राह्मणों की बस्ती थी और आखिर में आफताब और धनंजय को अपने पिता की अस्थियों को जैसलमेर की रेगिस्तान में विसर्जित करते दिखाया जाता है।
फिल्म के अधिकांश संगीत में लोकगीत और पंजाबी शैली का मिश्रण होने के बावजूद हिन्दी के साथ गैर-हिन्दी दर्शकों में भी काफी लोकप्रिय रहा।  फिल्म ने बाॅक्स-ऑफिस में ₹ 69,00,00,000 की कमाई कर अपनी व्यावसायिक सफलता से 'हिट' का खिताब घोषित किया गया। फिल्म ने काफी अच्छा प्रदर्शन किया और अभिनेता अजय देवगन की प्रभावपूर्ण अभिनय की भी खूब सराहना की गई।
लावारिस (1999 फ़िल्म)
लावारिस 1999 में बनी हिन्दी भाषा की फिल्म है।
त्रिशक्ति (1999 फ़िल्म)
त्रिशक्ति 1999 में बनी हिन्दी भाषा की फिल्म है।
गॉडमदर (1999 फ़िल्म)
गॉडमदर 1999 में बनी हिन्दी भाषा की फिल्म है।
बधाई हो बधाई (2002 फ़िल्म)
बधाई हो बधाई 2002 में बनी हिन्दी भाषा की फिल्म है।